Milan Škriniar

**Milan Škriniar** (Sllovakisht: [ˈmilan ˈʃkriɲɪ̯ar]; lindur më 11 shkurt 1995) është një futbollist profesionist sllovak i cili luan si  qëndër-mbrojtës për klubin turk Fenerbahçe, në huazim nga Paris Saint-Germain, dhe kombëtaren sllovake. Në vitin 2016, ai u shpall lojtari më i mirë nën-21 i Sllovakisë, duke marrë çmimin Peter Dubovsky.

## Karriera me klube
### MŠK Žilina
Škriniar filloi karrierën e tij me FK Žiar nad Hronom, përpara se të bashkohej me të rinjtë e MŠK Žilina në moshën 12 vjeçare. Ai bëri debutimin e tij zyrtar në Super Ligën Sllovake me ekipin më 27 mars 2012 në moshën 17 vjeç e 49 ditë, në një ndeshje ndaj FC ViOn Zlaté Moravce. Më 23 nëntor 2012, ai shënoi golin e parë si profesionist në një fitore 4–1 të MŠK Žilina kundër FC ViOn Zlaté Moravce në Corgoň Liga.

#### Huazimi te ViOn Zlaté Moravce
Në shkurt 2013, Škriniar u huazua tek FC ViOn Zlaté Moravce për të fituar më shumë përvojë.

### Sampdoria
Më 29 janar 2016, Sampdoria lajmëroi transferimin e Škriniar i cili firmosi një kontratë katër-vjeçare-e-gjysëm. Ai debutoi me klubin në fund të prillit në një fitore 2–1 në shtëpi ndaj Lazios. Në sezonin e ardhshëm, Škriniar luajti një rol kryesor në formacionin e trajnerit Marco Giampaolo, duke e përfunduar sezonin si mbrojtësi më i ri që luan të paktën 35 ndeshje në Serie A.

### Internazionale
Më 7 korrik 2017, Škriniar u bashkua me klubin tjetër italian të Serie A, Inter, duke firmosur një kontratë pesë-vjeçare. *Zikaltrit* paguan 20 milion € dhe gjithashtu dhanë edhe sulmuesin Gianluca Caprari. Ky transferim e bëri atë lojtarin sllovak më të shtrenjtë të të gjitha kohërave. Ai u prezantua katër ditë më vonë dhe ju dha fanella me numrin 37; ai tha: "Është fantastike të mendosh që në 18 muaj unë kam shkuar nga liga sllovake tek të luajtur tek një klub si Interi."

Škriniar bëri debutimin e tij zyrtar me klubin në javën hapëse të 2017–18 Serie A kundër Fiorentinës me Interin që fitoi 3–0. Ai shënoi golin e parë në Serie A më 16 shtator kundër Crotones; goli i tij, i shënuar në minutën e 82të, i dha ekipit avantazhin 1–0 me ndeshjen që në fund përfundoi 2–0 duke bërë që Interi të vazhdonte rekordin 100% të fitoreve në atë sezon. Goli i dytë i tij erdhi në javën e dhjetë kundër ish skuadrës së tij Sampdoria, duke kontribuar në një fitore 3–2 në San Siro; ai refuzoi të festonte golin.

Paraqitjet e tij të shkëlqyera me Interin e bënë atë lojtarin më të pëlqyer nga tifozët zikalter, duke u vlerësuar si një nga lojtarët më të mirë të fazës së parë të sezonit. Gjithsej, Škriniar i luajti të plota të 38 ndeshjet e kampionatit, shënoi katër herë, dhe gjithashtu u ndëshkua vetëm dy herë me karton të verdhë.

Në sezonin 2018–19, Škriniar bëri debutimin e tij në Ligën e Kampioneve më 18 shtator në ndeshjen hapëse të fazës së grupeve kundër Tottenham Hotspur, me Interin që arriti një fitore 2–1 me përmbysje.

### Paris Saint-Germain
Më 6 korrik 2023, klubi francez Paris Saint-Germain zyrtarizoi transferimin e Škriniar me parametra zero. Lojtari firmosi një kontratë pesë-vjeçare, duke u bërë futbollisti i parë sllovak i klubit. Ai bëri debutimin e tij me kryeqytetasit më 12 gusht në barazimin pa gola kundër Lorient në Ligue 1. Më 7 nëntor, Škriniar shënoi golin e parë me PSG-në në humbjen 2–1 kundër Milanit në fazën e grupeve të Ligës së Kampioneve.

Më 22 janar 2025, Škriniar u huazua te Fenerbahçe në Turqi deri në përfundim të sezonit 2024–25; klubi turk gjithashtu fitoi të drejtën e blerjes përfundimtare të kartonit të lojtarit.

## Karriera ndërkombëtare
Škriniar ka luajtur me disa ekipe moshash të Sllovakisë, dhe debutoi për ekipin e të rriturve më 27 maj 2016 në miqësoren ndaj Gjeorgjisë që u mbyll me fitoren 3–1. Deri në fund të atij viti, ai u bë titullar fiks në skuadër, duke qënë pjesë edhe gjatë kualifikueseve të Kupës së Botës 2018, duke luajtur zakonisht si mesfushor-mbrojtës.

Pas pensionimit të Ján Ďurica në nëntor 2017, Škriniar kaloi në rolin e tij natyral si qëndër-mbrojtës duke pasur partner veteranin Martin Škrtel, duke u bërë edhe mbrojtësi kryesor i skuadrës gjatë mungesës së Škrtelit.

### Incidenti i dorëheqjes së Ján Kozák
Škriniar u thirr për dy ndeshjet e rradhës të kombëtares kundër Republikës Çeke dhe Suedisë respektivisht më 13 dhe 16 tetor 2018. Ai i luajti të dy ndeshjet e plota, por u përfshi në një polemikë, që çoi në dorëheqjen e Ján Kozák, trajnerit më jetëgjatë dhe më të suksesshëm të Sllovakisë, i cili gjithashtu solli Škriniarin për herë të parë në kombëtare në vitin 2016.

Škriniar, sëbashku me Martin Dúbravka, Michal Šulla, Norbert Gyömbér, Ľubomír Šatka, Vladimír Weiss dhe Stanislav Lobotka, thyen kodin e sjelles të ekipit kombëtar. Në mbrëmjen e 13 tetorit, pas humbjes 2–1 kundër Republikës Çeke në ndeshjen e dytë të UEFA Ligës së Kombeve, ata lanë hotelin dhe dolën jashtë, duke humbur orën e gjumit çka shkakoi prishjen e rregullave të rigjenerimit dhe rehabilitimit të ekipit. Ata u panë nga Ján Kozák në mesnatë, dhe pranuan fajin dhe kërkuan falje ditën tjetër. Ján Kozák dha dorëheqjen nga kombëtarja në mesditën e 14 tetorit, dhe e bëri zyrtare tek mediat më 18 tetor, për të shmangur shqetësimet gjatë përgatitjeve për ndeshjen e rradhës ndaj Suedisë. Kjo ndeshje, u drejtua nga ndihmësi i tij Štefan Tarkovič si trajner i përkohëshëm. Kozák citoi arsyen e parë të dorëheqjes pamundësinë e tij për të punuar në ekip me këto kushte, me gati një të tretën e ekipit që ishte përfshirë në këtë incident, përfshirë edhe lojtarë të cilët Kozák i konsideronte shumë të rëndësishëm për të ardhmen e futbollit sllovak. Presidenti i SFZ, Ján Kováčik, tha se lojtarët do të ndëshkoheshin duke mos marrë shpërblim financiar për thirrjet dhe paraqitjet e tyre në të ardhmen në ndeshjet e tjera kualifikuese. 

Disa orë para incidentit, Škriniar dhe Lobotka në veçanti u përballën me kritika nga Kozák gjatë konferencës për shtyp pas ndeshjes, i cili përshkroi performancat e tyre në atë ndeshje si të dobta dhe shtoi se lojtarë si ata, që vlejnë miliona, duhet të marrin përgjegjësi, në vend që të varen në lojtarët më me përvojë, si Martin Škrtel dhe Marek Hamšík.

Më 19 tetor, SFZ publikoi një deklaratë në lidhje me Škriniar dhe Lobotka, duke i quajtur kritikat e Kozák të justifikuara dhe normale, pavarësisht se më pas nuk ishte dakord me komentet në lidhje me vlerat dhe përgjegjësitë e lojtarëve. Ata i kërkuan falje tifozëve, federatës dhe shokëve të tjerë të skuadrës, duke shtuar se çdo falje nuk do të ishte e mjaftueshme. Ata gjithashtu pranuan dënimet e tyre dhe shfaqën shpresën e tyre për të vazhduar për të ndihmuar ekipin kombëtar.

## Profili i lojtarit
Škriniar është përshkruar si një mbrojtës "i fortë i cili është i shpejtë për të bërë spastrime." Pozicioni i tij natyral është qëndër-mbrojtës, por ai gjithashtu mund të luaj edhe si mesfushor-mbrojtës, pozicion në të cilin Škriniar dhuroi paraqitje mbreslënëse me ekipin nën-21. Trajneri i tij tek ekipi i të rinjëve të Sllovakisë ka thënë për të: "Ai [Škriniar] ka qënë gjithnjë udhëheqës brënda dhe jashtë fushe."

## Statistikat e karrierës
### Klube
### Kombëtarja
## Trofe
### Personale
*Çmimi Peter Dubosvky: 2016
*UEFA Kampionati Evropian nën-21 i Futbollit Skuadra e Turnamentit: 2017

## Referime 
## Lidhje të jashtme
*Profili zyrtar te Internazionale
*Milan Škriniar te Soccerway